
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 634 


15 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ύψους παράβολου λειτουργίας Φυτωρια- 


κής Επιχείρησης. 1 

Τροποποίηση της 201/29.1.96 συστατικής πράξης της 
Δημοτικής Επιχείρησης Τοπικής Ανάπτυξης Φερών 

(ΔΕΤΑΦ) Ν. Έβρου. 2 

Έγκριση Ο.Ε.Υ. του Δημοτικού Βρεφονηπιακού Σταθ¬ 
μού Πολυγύρου Ν. Χαλκιδικής. 3 

Σύσταση ιδίου Ν.Π. στο Δήμο Αιδηψού Ν. Εύβοιας με 
την επωνυμία «Δημοτικός Παιδικός Σταθμός Δήμου 

Αιδηψού». 4 

Χορήγηση άδειας Μεταλλευτικών ερευνών στον Ν. 

Ημαθίας. 5 

Τροποποίηση του Οργανισμού Εσωτερικής Οργάνω¬ 
σης και λειτουργίας της Νομαρχιακής Αυτοδιοίκη¬ 
σης Χαλκιδικής. 6 


ΑΠΟΦΑΣΕΙ Σ 

Αριθ. 42289 (1) 

Καθορισμός ύψους παράβολου λειτουργίας Φυτωριακής 
Επιχείρησης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις α) του Ν. 1558/85 «Κυβέρνηση και Κυ¬ 
βερνητικά Όργανα» 

β) το αριθμ. 402/82 Π.Δ. «Περί Οργανισμού του Υπ. Γε¬ 
ωργίας». 

2. Τις διατάξεις των άρθρων 5 και 27 παρ.1 και 3 του Ν 
1564/85 (ΦΕΚ 164/τ.Α'/26.9.85) «Οργάνωση παραγωγής 
και Εμπορίας του Πολ/κού Υλικού Φυτικών Ειδών». 

3. Τις διατάξεις του άρθρου 2 και 10 του Ν. 2325/95 ΦΕΚ 
153/τ.Α'/27.7.95) «Τροποποίηση διατάξεων του Ν. 
1564/85 και άλλες διατάξεις». 

4. Τις διατάξεις της αριθμ. 336135/18.2.2000 (ΦΕΚ 
549/11.4.2000/τ.Β') κοινής απόφασης Υπουργ. Εθνικής 
Οικονομίας - Γεωργίας, σχετικά με τις προϋποθέσεις για 
τη χορήγηση άδειας εγκατάστασης και λειτουργίας φυ- 
τωριακής επιχείρησης μητρικής φυτείας αμπέλου. 


5. Το από 29.2.2000 Υπηρεσιακό Σημείωμα της Δ/νσης 
Εισροών Φυτικής Παραγωγής σχετικά με τον «Καθορισμό 
ύψους παράβολου για την χορήγηση και ανανέωση άδει¬ 
ας λειτουργίας φυτωριακής επιχείρησης μητρικής φυτεί¬ 
ας αμπέλου». 

6. Το γεγονός ότι από την επιβολή του παράβολου αυ¬ 
τού δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Καθορίζουμε το ύψος του παράβολου ως εξής: α) για 
τη χορήγηση άδειας λειτουργίας φυτωριακής επιχείρη¬ 
σης μητρικής φυτείας αμπέλου στις 500.000 δρχ. και β) 
για την ανανέωση της άδειας λειτουργίας φυτωριακής 
επιχείρησης μητρικής φυτείας αμπέλου στις 125.000 δρχ. 

2. Τα έσοδα που θα προκύψουν από τα παραπάνω πα¬ 
ράβολα θα κατατίθενται υπέρ του ΚΤΓΚ και Δασών 
λογ/σμός Σποροπαραγωγής και Φυτωρίων Νο 26698/1 
που τηρείται στην Τράπεζα της Ελλάδος για την αντιμε¬ 
τώπιση των δαπανών που προβλέπονται από την εφαρμο¬ 
γή του Ν. 1564/85 όπως αυτός τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαΐου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθ. 2519 (2) 

Τροποποίηση της 201/29.1.96 συστατικής πράξης της 
Δημοτικής Επιχείρησης Τοπικής Ανάπτυξης Φερών 
(ΔΕΤΑΦ) Ν. Έβρου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. - Π.Δ. 
410/95, όπως συμπληρώθηκε με το άρθρο 11 παρ. 22 Ν. 
2503/97. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις». 

3. Τιςδιατάξειςτου άρθρου 29Ατου Ν. 1558/1985 (ΦΕΚ 
137Α') που προστέθηκε με το άρθρο 27 του Ν. 2081/1992 
(ΦΕΚ154Α') καιαντικαταστάθηκεμετοάρθρο 1 παρ.2Ν. 
2469/1997 (ΦΕΚ38Α'). 

4. Την αριθ. 2/1.9.97 απόφαση Γεν. Γραμμ. Περιφ. ΑΜΘ, 
όπωςτροποποιήθηκε μεταγενέστερα «Ανάθεση άσκησης 
αρμοδιοτήτων του Γεν. Γραμμ. Περιφ. ΑΜΘ στους Προϊ¬ 
σταμένους της Δ/νσης Τοπ. Αυτ/σης και Δ/νσης». 

5. Την αριθ. 201/29.1.96 απόφαση του Περιφ. Δ/ντή Ν. 
Έβρου, με την οποία συστήθηκε η Δημοτική Επιχείρηση 
Τοπικής Ανάπτυξης Φερών καθώς και τις αριθ. 1667/ 
15.1.98 και 5142/18.8.99 τροποποιητικές αυτής. 

6. Το αριθ. 189/19.4.2000 έγγραφο της Δ/νσης Σχεδια- 
σμού και Προγραμματισμού Νομ. Δ/τος Έβρου. 

7. Την αριθ. 20/2000 απόφαση του Δημ. Συμβ. Φερών 
περί αύξησης του μετοχικού κεφαλαίου της ΔΕΤΑΦ. 

8. Το γεγονός ότι με την παρούσα απόφαση προκαλεί- 
ται δαπάνη 25.000.000 δρχ. σε βάρος του προϋπολογι¬ 
σμού του Δήμου Φερών, γιατοτρέχονέτος και για τα επό¬ 
μενα πέντε χρόνια δενπροκαλείται δαπάνη, αποφασίζου¬ 
με: 

Τροποποιούμε την αριθ. 201/29.1.96 απόφασή μας πε¬ 
ρί σύστασης της ΔΕΤΑΦ ως προς τηνπαρ. ΣΤ' αυτής: αυ¬ 
ξάνεται το αρχικό κεφάλαιο της επιχείρησης το οποίο με¬ 
τά από τροποποίηση ανέρχεται στο ποσό των 50.000.000 
δρχ. με νέα εισφορά του Δήμου κατά 25.000.000 δρχ. 

Κατά τα λοιπά ισχύει ως έχει η αριθ. 201/29.1.96 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 21 Απριλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

Ε. ΔΙΑΝΙΗΛΟΥΔΗ 

Αριθ. 2356 (3) 

Έγκριση Ο.Ε.Υ. του Δημοτικού Βρεφονηπιακού Σταθμού 
Πολυγύρου Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν .1188/1981 όπως 
αντικαστάθηκε από την παρ. 5 του άρθρου 8 του Ν. 
2307/95. 

2. Τις διατάξεις του άρθρου 26, παρ. 5 του Δ.Κ.Κ. όπως 
αντικαστάθηκε από το άρθρο 9 παρ. 7 του Ν. 2503/97. 

3. Την αριθμ. 11/99 απόφαση του Δ.Σ. του Δημοτικού 
Βρεφονηπιακού Σταθμού Πολυγύρου «Έγκριση του ΟΕΥ 
του Δημ. Βρεφον. Σταθμού Πολυγύρου». 

4. Την αριθ. 180/2000 απόφαση του Δημοτικού Συμ¬ 
βουλίου Πολυγύρου με την οποία εγκρίθηκε και ψηφίστη¬ 
κε η κατάρτιση του Ο.Ε.Υ. του Δ.Β.Σ. Πολυγύρου, απο¬ 
φασίζουμε: 

Εγκρίνουμε τον Ο.Ε.Υ. του Δημοτικού Βρεφονηπιακού 
Σταθμού Πολυγύρου όπως παρακάτω. 

Βρεφονηπιακού Σταθμού Πολυγύρου, όπως παρακά¬ 
τω: 

ΚΕΦΑΛΑΙΟ Α 
Άρθρο 1 

Αντικείμενο του Οργανισμού 

Αντικείμενο του Οργανισμού αυτού είναι: 


α) Η εσωτερική διάρθρωση των υπηρεσιών του Παιδι¬ 
κού Σταθμού 

β) Η αριθμητική και ποιοτική στελέχωσή του. 
γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους. 

ΚΕΦΑΛΑΙΟ Β 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΑΙ ΤΟΜΕΩΝ 

Διάρθρωση των Υπηρεσιών του Σταθμού 

Συνιστάται στον Παιδικό Σταθμό του Δήμου Πολυγύ¬ 
ρου, ως Νομικκό πρόσωπο του άρθρου 203 του Π.Δ. 
410/95, υπηρεσία σε επίπεδο Διεύθυνσης αποτελούμε- 
νης από τα ακόλουθα γραφεία, διαρθρούμενα από διά¬ 
φορους, τομείς εργασίας, με βάση το αντικείμενο απα¬ 
σχόλησής τους. 

1. Γραφείο Διοικητικών και Οικονομικών - Διαχειριστι¬ 
κών Υπηρεσιών με τους ακόλουθους τομείς εργασιών: 

α. Τομέας διοικητικών εργασιών. 

β. Τομέας λογιστικής - ταμειακής παρακολούθησης. 

γ. Τομέας προμηθειών - αποθηκών. 

2. Γραφείο Επιστημονικών και Παιδαγωγικών Υπηρε¬ 
σιών, με τους εξής τομείς εργασιών: 

α. Τομέας Ιατρικών και Ψυχικών Υπηρεσιών 
β. Τομέας Παιδαγωγικών Υπηρεσιών 

3. Γ ραφείο βοηθητικών Υπηρεσιών με τους εξής τομείς 
εργασιών: 

α. Υπηρεσία Μαγειρείου 
β. Υπηρεσία Καθαριότητας. 

Άρθρο 3 

Γενικές Αρμοδιότητες Υπηρεσιών και Τομέων 
Α. Διεύθυνση 

Αποτελεί το ανώτατο διοικητικό όργανο της καθημερι¬ 
νής λειτουργίας του Σταθμού και τον ουσιαστικό συνδετι¬ 
κό κρίκο μεταξύ του Σταθμού και του Διοικητικού του 
Συμβουλίου, που είναι και το ανώτατο διοικητικό όργανο 
του Σταθμού ως ΝΠΔΔ. 

Έχει την εποπτεία και την καθοδήγηση των υπηρεσιών 
του Παιδικού Σταθμού, καθώς και της γενικότερης λει¬ 
τουργίας του. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Δ.Σ. 

Β. Γ ραφείο Διοικητικής και Οικονομικής-Διαχειριστικής 
Υπηρεσίας 

1. Τομέας Διοικητικών Εργασιών 

Έχει ως αντικείμενο ευθύνης αποκλειστικής τα σχετικά 
με το προσωπικό θέματα του Σταθμού, ήτοι άδειες, κλι¬ 
μάκια, χρονοεπιδόματα, μισθολόγιο και την γραμματεια¬ 
κή στήριξη του Σταθμού. 

2. Τομέας Λογιστικής και Ταμειακής Παρακολούθησης. 
Διεκπεραιώνει τις αναγκαίες εργασίες για την παρακο¬ 
λούθηση των οικονομικώντου Σταθμού και συγκεκριμένα 
ασχολείται με τον προϋπολογισμό,απολογισμό,τα εντάλ¬ 
ματα,την ενημέρωση των διαχειριστικών βιβλίων,πληρω¬ 
μές,οικονομικές συμφωνίες εν γένει. 

3. Τομέας Προμηθειών-Αποθηκών. 

Έχει ως αντικείμενο ευθύνης όλο το πλεγμάτων διαδι¬ 
κασιών που χρειάζονται για τον εφοδιασμό του Παιδικού 
Σταθμού με είδη τροφοδοσίας,ειδών καθαριότητας και 

γενικότερα εξοπλισμόύ,άλλά και τη διενέργεια διαγωνι¬ 
σμών,παραγγελιών καιπαρακολούθησηςτης κίνησηςτης 
αποθήκης. 

Γ. Γραφείο Επιστημονικών και Παιδαγωγικών Υπηρε¬ 
σιών. 

1. Τομέας Ιατρικών και Ψυχικών Υπηρεσιών. 

Έχει την ευθύνη της ιατρικής και ψυχικής παρακολού¬ 
θησης και υγείας των παιδιών και ασκεί τη γενική επίβλε¬ 
ψη για την υγειονομική κατάσταση του Παιδικού Σταθ¬ 
μού. 

2. Τομέας Παιδαγωγικών Υπηρεσιών 

Αντικείμενο απασχόλησης και ευθύνης του είναι η αγω¬ 
γή, φροντίδα και ψυχαγωγία των προσχολικής ηλικίας 
παιδιών,ήτοι παιδιών από 8 μηνών μέχρι και την εγγραφή 
τους στο δημοτικό σχολείο (νήπτα-βρέφη),με βάση τις 
εξειδικευμένες επιστημονικές και παιδαγωγικές γνώσεις 
και σύμφωνα με τις ρυθμίσεις της κάθε φορά ισχύουσας 
νομοθεσίας. 

Δ. Γραφείο Βοηθητικών Υπηρεσιών 

1. Υπηρεσία Μαγειρείου. 

Παραλαμβάνει τα είδη διατροφής και φροντίζει για την 
έγκαιρη,καλή και υγιεινή παρασκευή του ροφήματος και 
του φαγητού και γενικά για την καλή και καθαρή διατρο¬ 
φή των παιδιών και την υποβοήθηση του έργου των παι¬ 
δαγωγών,όταν δεν υπηρετούν βοηθοί βρεφοκόμοι-παι- 
δοκόμοιτου κλάδου ΔΕ8. ή υπηρετούν αλλά απουσιάζουν 
ή κωλύονται 

2. Υπηρεσία Καθαριότητας 

Παραλαμβάνει τα είδη καθαριότητας και φροντίζει για 
την καθαριότητα όλων των χώρων και του ιματισμού του 
Σταθμού και υποβοηθά το έργο των παιδαγωγών,όταν 
δεν υπηρετούν βοηθοί βρεφοκόμοι-παιδοκόμοι του κλά¬ 
δου ΔΕ8 ή υπηρετούν αλλά απουσιάζουν ή κωλύονται. 

ΚΕΦΑΛΑΙΟ Γ 
ΟΡΓΑΝΙΚΕΣ ΘΕΣΕΙΣ 
Άρθρο 4 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτικός) 

Οι θέσεις κατηγορίας ΥΕ κατατάσσονται στους βαθ¬ 
μούς Ε (εισαγωγικός),Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στα Π.Δ. 37α/1987 και 22/1990. 

Οι θέσεις που προβλέπονται ανά κατηγορία και κλάδο 
είναι οι εξής 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος _ θέσεις 

ΤΕ 2 Κοινωνικών Λειτουργών 1 (μία) 

ΤΕ 9 Βρεφονηπιοκόμων. 7 (επτά) 

ΤΕ 16 Νηπιαγωγών 1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος _ θέσεις 

ΔΕΙ Διοικητικών 1 (μία) 

ΔΕ8 Βοηθών Βρεφοκόμων - παιδοκόμων 2 (δύο) 
ΔΕ29 Οδηγών αυτοκινήτων 1 (μία) 

ΔΕ32 Μαγείρων 1 (μία) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος _ θέσεις 

ΥΕ 14 Βοηθών μαγείρων 2 (δύο) 

ΥΕ16 Προσωπικού Καθαριότητος 4 (τέσσερις) 

Άρθρο 5 

Προσωρινές θέσεις σε σχέση εργασίας δημοσίου δικαίου 

Κλάδος _ Θέσεις 

ΠΕ 2 Νηπιαγωγών 1 (μία) 


Οι προηγούμενες θέσεις κενούμενες με οποιονδήποτε 
τρόπο καταργούνται. 

Άρθρο 6 

Καθήκοντα και Αρμοδιότητες Προσωπικού 

Α. Διευθυντής 

Τα καθήκοντα του Διευθυντή ασκεί ένας υπάλληλος των 
κλάδων Βρεφονηπιοκομίας ή Νηπιαγωγών (προσωρινός), 
που ορίζεται με απόφαση του Υπηρεσιακού Συμβουλίου. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα ασκεί ο αρχαιότερος υπάλληλος 
των παραπάνω Κλάδων. 

Ειδικότερα: Ο Διευθυντής 

1. Παρίσταται στις συνεδριάσεις του Διοικητικού Συμ¬ 
βουλίου, χωρίς ψήφο, στην περίπτωση που δεν είναι μέ¬ 
λος του Διοικητικού Συμβουλίου, εισηγείται θέματα ημε¬ 
ρήσιας διάταξης που. καταρτίζεται από τον Πρόεδρο του 
Δ.Σ. και εκφέρει γνώμη για κάθε ένα από αυτά,που κατα- 
χωρείται στα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού,των 
εγκυκλίων και οδηγιών του Υπουργείου και για την πιστή 
εφαρμογή των αποφάσεων του Διοικ.Συμβουλίου. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Διοικ. Συμβούλιο. 

5. Πρόί'σταται όλωντων υπαλλήλωντου Σταθμού,ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους ανά¬ 
λογα προς τις ανάγκες που ανακύπτουν κάθε φορά. 

6. Συγκαλεί τουλάχιστον μια φορά το μήνα το προσωπι¬ 
κό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

7. Συντάσσει την εμπιστευτική αλληλογραφία του Σταθ¬ 
μού,καθώς επίσης και την υπόλοιπη αλληλογραφία τού¬ 
του,εφόσον για την τελευταία αυτή περίπτωση δεν υπη¬ 
ρετεί υπάλληλος των Κλάδων Διοικητικού-Λογτσπκού ή 
Διαχειριστών ή υπηρετεί, αλλά αυτός απουσιάζει ή κω¬ 
λύεται, και υπογράφει τα έγγραφα εκείνα,γτα τα οποία 
έχει εξουσιοδοτηθεί από το Διοικ. Συμβούλιο. 

8. Τηρεί τη σφραγίδα του Σταθμού και την εμπιστευτική 
αλληλογραφία του. 

9. Κρατείτο κλειδιά του Σταθμού (τρία) από τα οποία τα 
δύο παραδίδει καθημερινά σε έναν υπάλληλο των κλάδων 
Βρεφονηπιοκομίας ή Νηπιαγωγών (προσωρινός) ή Διοι¬ 
κητικού Λογιστικού ή Διαχειριστών, καθώς επίσης και σε 
έναν υπάλληλο από το λοιπό προσωπικό που εκτελεί πρω¬ 
ινό ωράριο εργασίας, αλλά και σε κάθε υπάλληλο όταν 
παρίσταται ανάγκη. 

10. Κρατείτο ένα από τα δύο κλειδιά της αποθήκης. (Το 
άλλο κρατείται από τον υπάλληλο των Κλάδων Διοικητικού 
- Λογιστικού ή Διαχειριστών και, σε περίπτωση που δεν 
υπηρετεί τέτοιος υπάλληλος ή υπηρετεί αλλά κωλύεται ή 
απουσιάζει, από το νόμιμο αναπληρωτή του Διευθυντή). 

11. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τέσσερις και μισή ώρες από 
το κανονικό ωράριο εργασίας του, όταν στο σταθμό υπη¬ 
ρετεί υπάλληλος των Κλάδων Διοικητικού - Λογιστικού ή 
Διαχειριστών και, σε περίπτωση που δεν υπηρετεί τέτοιος 
υπάλληλος ή υπηρετεί αλλά απουσιάζει ή κωλύεται, μέχρι 
δύο και μισή ώρες από το κανονικό του ωράριο. 

12. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

13. Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματική καθαριότητα των νη¬ 
πίων. 

14. Επιβλέπειτην καθαριότητα του σταθμού και φροντί¬ 
ζει για την σωστή λειτουργία του, καθώς και για την έγκαι¬ 
ρη παρασκευή του φαγητού. 

15. Συνεργάζεται με τον υπάλληλο των Κλάδων Διοικη¬ 
τικού - Λογιστικού ή Διαχειριστών και το Διοικητικό Συμ¬ 
βούλιο για την κατάρτιση του ετήσιου προϋπολογισμού 
εσόδων - εξόδων του Σταθμού και του απολογισμού και 
του ισολογισμού τούτου. 

16. Επιμελείται για τον εφοδιασμό του Σταθμού που 
πραγματοποιείται από τον υπάλληλο των Κλάδων Διοικη¬ 
τικού - Λογιστικού ή Διαχειριστών, όσον αφορά τα ανα¬ 
γκαία τρόφιμα και λοιπά είδη και υλικά, καθώς και για την 
καλή φύλαξη, συντήρηση και διάθεση αυτών. Όσον αφο¬ 
ρά το παιδαγωγικό υλικό η προμήθεια γίνεται από κοινού 
με τον παραπάνω υπάλληλο. 

17. Ενημερώνει το προσωπικό των Κλάδων Βρεφονηπιο- 
κομίας ή Νηπιαγωγών (προσωρινών) για τα εισερχόμενα 
κάθε φορά έγγραφα στο Σταθμό, ώστε το προσωπικό αυ¬ 
τό να είναι σε θέση να τον αναπληρώνει σε περίπτωση 
απουσίας ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

18. Συγκαλεί, ύστερα από απόφαση του Διοικητικού 
Συμβουλίου, συγκέντρωση γονέων και κηδεμόνων, του¬ 
λάχιστον δύο φορές το χρόνο, στην οποία παραβρίσκεται 
ο ίδιος, ένα από τα μέλη του Διοικητικού Συμβουλίου, οι 
υπάλληλοι των Κλάδων Βρεφονηπιοκομίας ή Νηπιαγω¬ 
γών (προσωρινών) και, αν το επιθυμούν, ο γιατρός του 
Σταθμού και το λοιπό προσωπικό. Σκοπός της συγκέ¬ 
ντρωσης είναι η ανταλλαγή απόψεων μεταξύ γονέων - κη¬ 
δεμόνων και διοίκησης, για λειτουργικά θέματα του Σταθ¬ 
μού, η ενημέρωσή τους σε ότι αφορά την ψυχοσωματική 
υγεία των παιδιών τους και η υποβοήθησή τους στο έργο 
του προσωπικού για την προαγωγή της αυτοεξυπηρέτη¬ 
σης των παιδιών τους. 

19. Τηρεί από τα βιβλία του Σταθμού τα εξής: 

α. Βιβλίο παρουσίας προσωπικού. 

β. Βιβλίο εμπιστευτικού πρωτοκόλλου. 

γ. Βιβλίο παρατηρήσεων μελών Διοικητικού Συμβουλί¬ 
ου. 

δ. Βιβλίο διδαχθείσας ύλης. 

Στο βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των Κλάδων Βρε¬ 
φονηπιοκομίας ή Νηπιαγωγών (προσωρινών) τη διδα- 
χθείσα ύλη. 

20. Συνυπογράφει με το Διαχειριστή τα δελτία εισαγω¬ 
γής του υλικού. 


21. Παρακολουθεί και ελέγχει σε τακτά διαστήματα τα 
βιβλία διαχείρισης και διοίκησης και λοιπά παραστατικά 
στοιχεία που τηρεί ο υπάλληλος των Κλάδων Διοικητικού 
- Λογιστικού ή Διαχειριστών. 

22. Ασκείτο καθήκοντα των υπαλλήλων των Κλάδων Δι¬ 
οικητικού - Λογιστικού ή Διαχειριστών, στην περίπτωση 
που δεν υπηρετεί στο Σταθμό τέτοιος υπάλληλος ή υπη¬ 
ρετεί, αλλά απουσιάζει ή κωλύεται, και εκτελεί κάθε άλλη 
εργασία σε περίπτωση έκτακτης ανάγκης. 

23. Όταν δεν υπηρετεί διευθυντής ή υπηρετεί, αλλά 
απουσιάζει ή κωλύεται, όλα τα παραπάνω καθήκοντα 
ασκεί ο νόμιμος αναπληρωτής αυτού. 

Β. Υπάλληλοι των Κλάδων Βρεφονηπιοκομίας ή Νηπια¬ 
γωγών (προσωρινών) και Βοηθοί Βρεφοκόμοι - Παιδοκό¬ 
μοι. 

Α. Βρεφονηπιοκόμοι. 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία των παιδιών 
και τις ανάγκες τους. 

2. Βοηθούν τα παιδιά να ικανοποιούν τις ατομικές τους 
ανάγκες και ενθαρρύνουν την αυτοεξυπηρέτησή τους. 

3. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

4. Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας - βοηθητικών 
εργασιών, και φροντίζουν τα παιδιά κατά την ώρα του φα¬ 
γητού τους. 

5. Ενημερώνουν τους αρμόδιους και τον Παιδίατρο για 
κάθε ύποπτο σχετικά με την υγεία τους περιστατικό. 

6. Τηρούν το βιβλίο παρουσίας των παιδιών και ενημε¬ 
ρώνουν για τις καθυστερήσεις των παιδιών στην προσέ¬ 
λευσή τους, είτε για τις απουσίες τους. 

7. Λόγω της άμεσης επαφής τους με τα παιδιά προσφέ¬ 
ρουν σε αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώ¬ 
κοντας συνεχώς να δημιουργήσουν σε αυτά ικανότητα 
συγκέντρωσης, αυτενέργειας, εμπιστοσύνη στον εαυτό 
τους και στις προσωπικές τους δυνατότητες. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

8. Εισηγούνται στο Διευθυντή του Σταθμού τον έγκαιρο 
εφοδιασμό των αιθουσών με τα είδη που είναι απαραίτη¬ 
τα για την υλοποίηση του προγράμματος (παιχνίδια, επο¬ 
πτικά μέσα κλπ). 

9. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

10. Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και τη ψυχοσω¬ 
ματική υγεία των παιδιών του τμήματός τους. Βοηθούν το 
Διευθυντή τις ώρες που δεν απασχολούνται με τα παιδιά, 
στη διοικητική και διαχειριστική εργασία, σε περίπτωση 
που δεν υπηρετεί υπάλληλος των Κλάδων Διοικητικού - 
Λογιστικού ή Διαχειριστών ή υπηρετεί, αλλά απουσιάζει ή 
κωλύεται, και εκτελούν κάθε άλλη εργασία σε περίπτωση 
ανάγκης με υπόδειξη του Διευθυντή. 

11. Οι υπάλληλοι του Κλάδου Βρεφονηπιοκομίας, εφό¬ 
σον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα: 

α. Είναι υπεύθυνοι για την κανονική και σύμφωνα με 

τους κανονισμούς και τις οδηγίες του παιδιάτρου λει¬ 
τουργία του βρεφικού τμήματος. 

β. Επιμελούνται της παρασκευής γάλατος και της λοι¬ 
πής τροφής στα βρέφη κατά τις οδηγίες του παιδιάτρου 
και γενικά φροντίζουν για την ικανοποίηση των ατομικών 
και σωματικών αναγκών των βρεφών (καθαριότητα, δια¬ 
τροφή). 

γ. Επιμελούνται του καθημερινού ιματισμού των βρε¬ 
φών που παραλαμβάνουν από τον υπάλληλο των Κλάδων 
Διοικητικού - Λογιστικού ή Διαχειριστών, ευθυνόμενοι για 
κάθε απώλεια ή καταστροφή του. 

Β. Βοηθοί Βρεφοκόμοι - Παιδοκόμοι. 

α. Βοηθούν το παιδαγωγικό προσωπικό σε όλα τα κα- 
θήκοντάτους και εκταλούντις οδηγίες που παίρνουν απ’ 
αυτό. 

β. Δεν έχουν τμήμα βρεφών ή νηπίων, αλλά έχουν την 
ευθύνη του τμήματος σε περίπτωση απουσίας της υπεύ¬ 
θυνης παιδαγωγού. 

γ. Σε περίπτωση απουσίας της παιδαγωγού για έκτα¬ 
κτους λόγους ή ασθένεια ή άδεια αντικαθιστούν την παι¬ 
δαγωγό, απευθυνόμενοι στην υπεύθυνη του Σταθμού για 
βοήθεια και υποστήριξη. 

Γ. Υπάλληλος των Κλάδων Διοικητικού - Λογιστικού ή 
Διαχειριστών 

α. Διοικητικού: 

1. Εκτελεί χρέη Γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμβάνο- 
νται απ’ αυτό στο βιβλίο Πρακτικών συνεδριάσεωντου Δι¬ 
οικητικού Συμβουλίου. 

2. Ενημερώνει κάθε μέρα τον Διευθυντή για τα παρόντα 
στο Σταθμό παιδιά. 

3. Είναι υπεύθυνος και οφείλει να παρακολουθεί όλες 
τις διοικητικές πράξεις του Σταθμού. 

4. Συντάσσει την αλληλογραφία του Σταθμού, εκτός της 
εμπιστευτικής. 

5. Τη ρεί το αρχείο το υ Σταθ μού, τη ν κείμενη Ν ομοθεσία, 
τον Κανονισμό λειτουργίας του Σταθμού, τον Οργανισμό 
Εσωτερικής Υπηρεσίας και τις εγκύκλιες οδηγίες του 
Υπουργείου, πληντης εμπιστευτικής αλληλογραφίας. 

6. Εκτελεί κάθε εξωτερική εργασία του Σταθμού. 

7. Οι ώρες εργασίας του καλύπτονται κατά το τελευταίο 
ωράριο της κανονικής λειτουργίας του Σταθμού έτσι, 
ώστε να συμπίπτουν με τη φύλαξη και παράδοση των νη¬ 
πίων, όπου καθίσταται και υπεύθυνος μετά την αποχώρη¬ 
ση των υπαλλήλων των Κλάδων Βρεφονηπιοκομίας ή Νη¬ 
πιαγωγών (προσωρινών). Το Δ.Σ., μετά από εισήγηση του 
Διευθυντή, μπορεί να καθορίσει διαφορετικά το ωράριο 
εργασίας του. Η απασχόλησή του αυτή, είτε είναι απο¬ 
γευματινή, είτε είναι πρωινή καλύπτει μία και μισή ώρα. 

8. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

9. Σε περίπτωση που δεν υπηρετεί στο Σταθμό υπάλλη¬ 
λος του Κλάδου λογιστικού ή Διαχειριστών, ή υπηρετεί 
αλλά απουσιάζει ή κωλύεται, ασκεί και τα καθήκοντα του 
κλάδου αυτού, σε συνεργασία με το Διευθυντή. 

Β. Λογιστικού ή Διαχειριστών: 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και υλι¬ 
κά, για την καλή φύλαξη, συντήρηση και διάθεση του υλι¬ 
κού, καθώς και για την λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 


2. Εκδίδει και συνυπογράφει με τον Πρόεδρο του Δ.Σ. 
τις διπλότυπες αποδείξεις είσπραξης. 

3. Εκδίδει και συνυπογράφει με το Διευθυντή του Σταθ¬ 
μού τα δελτία εισαγωγής υλικού. 

4. Εκδίδει και συνυπογράφει με το μάγειρα τα δελτία 
εξαγωγής υλικού. 

5. Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού. 

6. Συνεργάζεται με τον Διευθυντή για τον καθορισμό 
της αναγκαίας ποσότητας τροφίμων και λοιπών υλικών. 

7. Τηρεί τα διαχειριστικά βιβλία, εκτός εκείνων που τη¬ 
ρεί ο Διευθυντής, τα οποία αναφέρονται στην παρ. 19 του 
άρθρου 6του παρόντος κανονισμού. 

8. Καταχωρεί κάθε μέρα στα διαχειριστικά βιβλία τις ει¬ 
σαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά, ευθυνόμενος για την τήρηση και 
έγκαιρη καταχώρηση στα βιβλία αυτά των απαιτούμενων 
εγγράφων. 

9. Συγκεντρώνει όλα τα απαραίτητα δικαιολογητικά με 
βάση τα οποία εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου. 

10. Είναι υπεύθυνος γενικά για την τήρηση των λογα¬ 
ριασμών, τη συγκέντρωση των παραστατικών στοιχείων 
της διαχείρισης και τη φύλαξη και ταξινόμηση των δικαιο- 
λογητικών εισπράξεων και πληρωμών, έτσι που να είναι 
ευχερής ο έλεγχος σε οποιοδήποτε χρόνο. 

11. Παραλαμβάνει, παρουσία του Διευθυντή και των άλ¬ 
λων μελών της επιτροπής, υλικά, αφού προηγουμένως 
ζυγίσει και φροντίσει στη συνέχεια για την αποθήκευσή 
τους. 

12. Κρατεί το ένα από τα δύο κλειδιά της αποθήκης. 

13. Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρεί σε πιστω¬ 
τικό ίδρυμα. 

14. Συνεργάζεται με το Διευθυντή για την κατάρτιση του 
προϋπολογισμού εσόδων και εξόδων, καθώς και του απο¬ 
λογισμού και του ισολογισμού του Σταθμού. 

15. Είναι υπεύθυνος και οφείλει να παρακολουθεί όλες 
τις διαχειριστικές πράξεις του Σταθμού. 

16. Είναι υπεύθυνος και υπόλογος για το κάθε φύσεως 
υλικό του Σταθμού. 

17. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

18. Σε περίπτωση που δεν υπηρετεί στο σταθμό υπάλ¬ 
ληλος του Κλάδου Διοικητικού ή υπηρετεί αλλά απουσιά¬ 
ζει ή κωλύεται, ασκεί τα καθήκοντα του κλάδου αυτού σε 
συνεργασία με το Διευθυντή. 

Δ. Υπάλληλοι του Κλάδου Μαγειρείων 

Ο υπάλληλος που ορίζεται να ασκεί τα καθήκοντα μα¬ 
γείρου: 

1. Παραλαμβάνει από το διαχειριστή την αναγκαία πο¬ 
σότητα υλικών για το ημερήσιο φαγητό και υπογράφει τα 
σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει από τον 

υπάλληλο του κλάδου Διοικητικού - Λογιστικού ή Διαχει¬ 
ριστών και οφείλει να φροντίζει για την καλή συντήρηρη 
και καθαριότητα αυτών, καθώς και του χώρου του μαγει¬ 
ρείου, ευθυνόμενος για κάθε απώλεια ή καταστροφή 
τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
(μαγείρισσα ή τραπεζοκόμος, και σε περίπτωση έλλειψης 
αυτού, από το προσωπικό καθαριότητας - βοηθητικών ερ¬ 
γασιών, με υπόδειξη του Δ/ντή). 

7. Εκτελεί κάθε άλλη εργασία ό ίδιος καθώς και ο βοη¬ 
θός όταν υπάρχει σε περίπτωση ανάγκης, με υπόδειξη 
του Δ/ντή. 

8. Σε περίπτωση που δεν υπηρετεί υπάλληλος των κλά¬ 
δων Διοικητικού - Λογιστικού ή Διαχειριστών, και απου¬ 
σιάζει ο Δ/ντής ή ο αναπληρωτής αυτού, κρατεί το δεύ¬ 
τερο κλειδί της αποθήκης. 

Ε.Υπάλληλος του κλάδου ΔΕ29 Οδηγός Αυτοκινήτου. 

1. Επιλαμβάνεται για την ασφαλή μεταφορά των 
φιλοξενουμένων στο Σταθμό παιδιών κατά τις ώρες 
προσέλευσης και αποχώρησης αυτών και σε λοιπές με¬ 
τακινήσεις τους για λόγους εκπαιδευτικούς και ψυχαγω¬ 
γικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικα Οδικής Κυκλοφορίας και τους όρους 
ασφαλούς μεταφοράς των παιδιών. 

3. Εκτελεί τις εξωτερικές εκείνες εργασίες του Σταθ¬ 
μού, που καθορίζονται από το Δ/ντή στο μεσοδιάστημα 
των μεταφορών. 

ΣΤ.Υπάλληλοι κλάδου Προσωπικού Καθαριότητας. 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός 
εκείνων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού, που παραλαμβάνουν από τον υπάλληλο του 
κλάδου Διοικητικού - Λογιστικού ή Διαχειριστών, εκτός 
εκείνου που χρησιμοποιείται από κάθε υπάλληλο τουν 
κλάδου Βρεφονηπιοκομίας ή Νηπιαγωγών (προσωρινός) 
και οφείλουν να μεριμνούν για την καλή συντήρηση, κα¬ 
θαριότητα και φύλαξη αυτού στον κατάλληλο χώρο 
αποθήκευσής του, ευθυνόμενοι για κάθε απώλεια ή αδι¬ 
καιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των κλάδων Βρεφονηπιοκομίας ή Νηπιαγω¬ 
γών (προσωρινός), καθ’ όλη τη διάρκεια του φαγητού των 
παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για τη μεσημ¬ 


βρινή τους ανάπαυση, καθώς και στην ετοιμασία αυτών 
για την αποχώρησή τους από το Σταθμό. 

7. Σε περίπτωση κωλύματος ή ασθένειας του υπαλ¬ 
λήλου που έχει ορισθεί να ασκεί καθήκοντα μαγείρου και 
μη υπάρχοντος άλλου στον ίδιο κλάδο βοηθητικού 
προσωπικού μαγειρείου, εκτελούν 

8. εκ περιτροπής και τα καθήκοντα του μαγείρου, μέχρι 
την πρόσληψη εκτάκτου υπαλλήλου προς αναπλήρωση 
του κωλυομένου ή ασθενούντος. 

9. Επιλαμβάνονται της καθαριότητας των παιδιών του 
νηπιακού και βρεφικού τμήματος. 

10. Εκτελούν κάθε άλλη εργασία σε περίπτωση έκτα¬ 
κτης ανάγκης, με υπόδειξη του Διευθυντή. 

Ζ. Υπάλληλοι του Κλάδου Ιατρών Ειδικοτήτων. 

Παιδίατρος. 

1. Εκτελεί την υγειονομική υπηρεσία στο Σταθμό μία 
φορά την εβδομάδα. 

2. Υποβάλλει σε ιατρική εξέταση όλα τα παιδιά, πα¬ 
ρακολουθεί τη σωματική και διανοητική τους ανάπτυξη 
και ελέγχει την τήρηση των υποχρεωτικών εμβολιασμών 
τους. 

3. Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή, ενημε¬ 
ρώνοντας το Διευθυντή και τους γονείς. 

4. Υποδεικνύει τα μέτρα που πρέπει να λαμβάνοτναι για 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

5. Διατηρεί στο Σταθμό φαρμακείο με τα απαραίτητα 
φάρμακα πρώτων βοηθειών. 

6. Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

7. Καταρτίζει πρόγραμμα και αναπτύσει δραστηριότη¬ 
τες αγωγής υγείας για τα παιδιά, το προσωπικό και τους 
γονείς. 

8. Συνεργάζεται στενά με την κοινωνική λειτουργό, την 
ψυχολόγο και το εκπαιδευτικό προσωπικό. 

9. Η περιφρούρηση της υγείας του παιδιού, αποτελεί 
επίσης υποχρέωση και του λοιπού προσωπικού του σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που να έχει επίπτωση στην υγεία των παιδιών. 
Το προσωπικό των Σταθμών υποβάλλεται τακτικά σε 
προληπτικό ιατρικό έλεγχο και εφοδιάζεται με ειδικό 
ατομικό βιβλιάριο υγείας που θεωρείται από την αρμόδια 
Υγειονομική Υπηρεσία. 

Η.Υπάλληλοι του Κλάδου Ψυχολόγων και Κοινωνικών 
Λειτουργών. 

1. Συνεργάζονται με τα παιδιά και τις οικογένειές τους 
με σκοπό να συμβάλουν στην αντιμετώπιση τυχόν 
ψυχολογικών, ατομικών ή οικογενειακών προβλημάτων, 
σεβόμενοι την προσωπικότητα, την αξιοπρέπεια και τα δι- 
καιώμαα των παιδιών και του άμεσου οικογενειακού τους 
περιβάλλοντος. 

2. Συνεργάζονται με το υπόλοιπο προσωπικό του Σταθ¬ 
μού και έχουν την ευθύνη της εύρυθμης λειτουργίας του 
ιατρείου του Σταθμού. 

3. Συνεργάζονται με τη διοίκηση του Σταθμού και έχουν 
την ευθύνη για την οργάνωση, εκπαίδευση και αξιοποίηση 
των εθελοντών, καθώς και την παρακολούθηση της πρα¬ 
κτικής ασκήσεως των σπουδαστών των παράίατρικών 
σχολών, που θα εκπαιδεύονται ενδεχομένως στο Σταθμό. 

4. Βοηθούν τον ιατρό κατά τις μέρες και ώρες λειτουρ¬ 
γίας του Ιατρείου. 

5. Μαζί με τον ιατρό έχουν την ευθύνη φύλαξης και δια¬ 
χείρισης του φαρμακευτικού και υγειονομικού υλικού του 
Σταθμού. 

6. Επισημαίνουν τις περιπτώσεις των παιδιών που χρει¬ 
άζονται οικογενειακή και επιστημονική βοήθεια και επι¬ 
σκέπτονται τα σπίτια τους και παρέχουν τις φροντίδες και 
οδηγίες τους. 

7. Επιλαμβάνονται γενικά κάθε θέμα υγείας που αφορά 
νοσηλευτικές φροντίδες και οδηγίες. 

Άρθρο 7 

Κατά την έναρξη της ισχύος του παρόντος Οργανισμού 
οι υπηρετούντες στο Νομικό Πρόσωπο υπάλληλοι κατα¬ 
τάσσονται στις αντίστοιχες θέσεις των σχετικών κλάδων. 

Η ισχύς του παρόντος Οργανισμού, αρχίζει από τη 
δημοσίευσή του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στους αντίστοιχους 
Κ.Α. για την κάλυψη της μισθοδοσίας του υπηρετούντος 
προσωπικού. 

Από την απόφαση αυτή θα προκληθεί δαπάνη, η οποία 
θα επιβαρύνει τον προϋπολογισμό του νομικού 
προσώπου ύψους 75.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 18 Απριλίου 2000 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθ.4160 

(4) 

Σύσταση ιδίου Ν.Π. στο Δήμο Αιδηψού Ν. Εύβοιας με την 
επωνυμία «Δημοτικός Παιδικός Σταθμός Δήμου Αιδη¬ 
ψού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν.2218/94 όπως τροποποιήθηκαν 
και συμπληρώθηκαν με τους Ν.2240/94, 2273/94 και 
2307/95 σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τον Οργανισμό Εσωτερικής Οργάνωσης καιλειτουρ- 
γίαςτωνΥπηρεσιώντης Νομαρχιακής Αυτοδιοίκησης Εύ¬ 
βοιας που δημοσιεύθηκε στις 12.5.95 (ΦΕΚ407 Β'). 

4. Τις διατάξεις του Ν.2503/97 Διοίκηση, οργάνωση, 
στελέχωσητης Περιφέρειας ρύθμιση θεμάτωνγιατηνΤο- 
πική Αυτοδιοίκηση και άλλες διατάξεις. 

5. Την αριθ. 5921/9.9.97 απόφαση του Γενικού Γραμμα¬ 
τέα της Περ/ρειας Στερεός Ελλάδας "Μεταβίβαση δικαι¬ 
ώματος υπογραφής με εντολή Γ ενικού Γ ραμματέα". 

6. Την αρίθ. Γ2β/4104/12.10.1999 (ΦΕΚ 1930/Β799) 


απόφαση του Υπουργείου Υγείας και Πρόνοιας «περί με¬ 
ταβίβασης του Κ.Π.Σ. Αιδηψού στο Δήμο Αιδηψού». 

7. Την αριθ. 10/2000 απόφαση του Δημοτικού Συμβου¬ 
λίου Αιδηψού, όπως συμπληρώθηκε με την αριθ. 51/2000 
ομοία και αφορούν στη σύσταση Δημοτικού Νομικού 
Προσώπου Δ.Δ. στο Δήμο Αιδηψού με την επωνυμία «Δη¬ 
μοτικός Παιδικός Σταθμός Δήμου Αιδηψού»αποφασίζου- 
με: 

1. Συστήνουμε στο Δήμο Αιδηψού ίδιο νομικό πρόσωπο 
Δημοσίου Δικαίου με την επωνυμία «Δημοτικός Παιδικός 
Σταθμός Δήμου Αιδηψού». 

2. Σκοπόςτου Παιδικού Σταθμού είναιη καθημερινή φύ¬ 
λαξη, φροντίδα, ημερήσια διατροφή διαπαιδαγώγηση και 
ψυχαγωγία νηπίων εργαζομένων γονέων, η πολύπλευρη 
νοητική συναισθηματική κοινωνική και ψυχοσωματική 
ανάπτυξη των παιδιών και η προπαρασκευή τους για τη 
φυσική μετάβαση τους από την οικογενειακή ζωή στο 
σχολικό περιβάλλον. 

3 Όργανα Διοίκηση: Το Νομικό Πρόσωπο διοικείται από 
το Διοικητικό Συμβούλιο, τα μέλη του οποίου μαζί με τους 
αναπληρωτές τους ορίζονται από το. Δημοτικό Συμβού¬ 
λιο σύμφωνα με τις διατάξεις του άρθρου 203 παρ. 3 του 
ΔΚΚ-Π.Δ. 410/95. 

4 Πόροι: Το Νομικό πρόσωπο επιχορηγείται υποχρεωτι¬ 
κά κάθε χρόνο από την περιφέρεια μέσου της Ν. Α. για την 
αντιμετώπιση των αναγκών λειτουργίας, συντήρησηςτων 
εγκαταστάσεων καθώς και για την μισθοδοσία το- προ¬ 
σωπικού του Δημοτικού παιδικού Σταθμού, που θα μετα- 
ταγεί σ’ αυτό μέχρι την έξοδο του από την υπηρεσία. 

Οι όροι της επιχορήγησης καθορίζονται με προγραμ¬ 
ματική σύμβαση που υπογράφεται μεταξύ του Υπουργεί¬ 
ου Υγείας και πρόνοιας και του Δήμου σύμφωνα με τις 
διατάξεις του άρθρου 26 του Π.Δ. 410/95. Επίσης πόροι 
του Νομικού προσώπου είναι οι εισφορές ,δωρεές κλη¬ 
ρονομιές κληροδοσίες και κάθε άλλη νόμιμη πρόσοδος. 

5 Περιουσία: Μετά την δημοσίευση της παρούσας πρά¬ 
ξης στην Εφημερίδα της Κυβέρνησης περιέχεται όλη η κι¬ 
νητή και ακίνητη περιουσία που χρησιμοποιούσε ο Κρα- 
τυοός παιδικός Σταθμός στο Νομικό πρόσωπο του Δημο¬ 
τικού παιδικού Σταθμού. 

6 Εκπροσώπηση: Το Νομικό Πρόσωπο εκπροσωπείται 
στα δικαστήρια και σε κάθε αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει η κω¬ 
λύεται από τον Αντιπρόεδρο. 

Με την απόφαση αυτή προκαλείται δαπάνη σε βάρος 
του Προϋπ/γισμού του Δήμου Αιδηψού ύψους 4.200.000 
δραχμών η οποία δαπάνη έχει προβλεφθεί στον προϋπο¬ 
λογισμό του Δήμου οικον. έτους 2000 από Κ.Α. 15.112.2. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Χαλκίδα, 24 Απριλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Σ. ΠΑΠΑΔΟΠΟΥΛΟΣ 

Αριθ. 1000 (5) 

Χορήγηση άδειας Μεταλλευτικών ερευνών στον Ν. Ημα¬ 
θίας. 

Ο ΝΟΜΑΡΧΗΣ ΗΜΑΘΙΑΣ 

Μετην 1000/19.4.2000 απόφαση του Νομάρχη Ημαθίας 

(Α.Β.Μ. 235) χορηγήθηκε οτην Γενική Μεταλλευτική και 
Μεταλλουργική Α.Ε. "ΛΑΡΚΟ" με έδρατην Αθήνα (Λ. Αμα¬ 
λίας και Σουρή 5) άδεια μεταλλευτικών ερευνών, διάρκει¬ 
ας τριών (3) ετών, σε χώρο που βρίσκεται στην περιφέ¬ 
ρεια της Κοινότητας Ροδοχωρίου του Ν. Ημαθίας, εμβα- 
δού 9.609 στρεμμάτων. 


Τα όρια της έκτασης περιγράφονται ως εξής: 


Αρχικό ΤΣΑ 

X = 

- 

1300 

Ψ = -7200 

ΤΣΒ 

X = 

+ 

2160 

Ψ = -8920 

ΤΣΓ 

X = 

+ 

950 

Ψ= -11400 

ΤΣΔ 

X = 

+ 

770 

Ψ= -12380 

ΤΣΕ 

X = 

- 

470 

Ψ= -12380 

ΤΣΖ 

X = 

- 

500 

Ψ= -11230 

ΤΣΗ 

X = 

+ 

230 

Ψ= -10600 

ΤΣΘ 

X = 

- 

1900 

Ψ = -8100 

και από εκεί στο 
ΑΡΧΙΚΟ Τ.Σ.Α. 

X = 

-1300 

Ψ = -7.200 


Οι αζιμουθιακές συντεταγμένες αναφέρονται στο Κέ¬ 
ντρο φύλλου Επιτελικού χάρτη ΕΔΕΣΣΑ με κλίμακα 
1 : 100 . 000 . 

Ι_ = 40° 45' Μ = - 1 0 45' 

Βέροια, 11 Απριλίου 2000 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

(δ) 

Τροποποίηση του Οργανισμού Εσωτερικής Οργάνωσης 
και λειτουργίας της Νομαρχιακής Αυτοδιοίκησης Χαλ¬ 
κιδικής. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΑΛΚΙΔΙΚΗΣ 

Το Ν. Σ. έχοντας υπόψη: 

1. τις διατάξεις του άρθρου 104του Π.Δ.30/96 (Κώδικας 
Ν.Α.). 

2. τις ανάγκες που προέκυψαν μετά την ψήφιση του Ορ¬ 
γανισμού Εσωτερικής Οργάνωσης και Λειτουργίας της 
ΝΑΧ. (Φ.Ε.Κ. τ. Β', αριθμ. φύλ. 1172/30-12-97). 

3. τις διατάξεις του Ν.2639/98 «Ρύθμιση εργασιακών 
σχέσεων, σύσταση Σώματος Επιθεώρησης Εργασίας 
κ.α.» και 

4. την αριθμ. 2/2000 γνωμοδότηση του Νομαρχιακού 
Τμήματος της ΑΔΕΔΥ Νομού Χαλκιδικής αποφασίζει: 

Α. Τροποποιείτον ισχύοντα Οργανισμό Εσωτερικής Ορ¬ 
γάνωσης και Λειτουργίας της ΝΑΧ. ως κάτωθι: 

α. Στο άρθρο 2: 

1) η παράγραφος 2.α.4.4 (Τμήμα Επιθεώρησης Εργα¬ 
σίας) διαγράφεται. 

2) το δεύτερο εδάφιο της παραγράφου 1.3. (Δ/νση Αν¬ 
θρώπινου Δυναμικού) διατυπώνεται ως εξής: «Συγκροτεί¬ 
ται σε τρία Τμήματα με τις εξής αρμοδιότητες» και 

3) μετά την παράγραφο 1.3.2 προστίθεται παράγραφος 
1.3.3 έχουσα ως εξής: 

«1.3.3. Τμήμα Απασχόλησης 


- Η χορήγηση άδειας εργασίας σε αλλοδαπούς προκει- 
μένου να απασχοληθούν στην Περιφέρεια του νομού. 

- Η κύρωση εσωτερικών κανονισμών εργασίας επιχει¬ 
ρήσεων κατά τις διατάξεις του Ν.Δ. 3789/57. 

- Ο καθορισμός των χρονικών ορίων λειτουργίας κατα¬ 
στημάτων φαρμακείων και επιχειρήσεων και γενικότερα η 
παρακολούθηση και διεκπεραίωση θεμάτων απασχόλη¬ 
σης αρμοδιότητας Νομαρχών, όπως καθορίζονται στο 
άρθρο 15του Ν.2639/98». 

β. Στο άρθρο 3: 

1) στην παράγραφο ΙΑ προστίθεται με αύξοντα αριθμό 
23 ο κλάδος ΠΕ Φυσικών 

2) στην παράγραφο 1Γ προστίθεται με αύξοντα αριθμό 
17 ο κλάδος Δ. Ε. Τεχνικών και 

3) στην παράγραφο 1Δ προστίθεται με αύξοντα αριθμό 
13 ο κλάδος Υ. Ε. Αγροφυλάκων. 

γ. Στο άρθρο 5: 

1) Προστίθενται: 

ί) «ο κλάδος ΠΕ Φυσικών περιλαμβάνει 1 θέση» και 

ϋ) «ο κλάδος ΔΕ Τεχνικών περιλαμβάνει 1 θέση». 

2) Αυξάνεται ο αριθμός των θέσεων Αορίστου χρόνου 
κατά 1 θέση και η σχετική παράγραφος διατυπώνεται ως 
εξής: 

«Οι θέσεις προσωπικού με σύμβαση Ιδιωτικού Δικαίου 
Αορίστου χρόνου ορίζονται ως κάτωθι: 


ΑΤΕΤεχν. Εφαρμογών 1 

Β. ΔΕ Εργοδηγών 1 

Γ. ΔΕ Η/Υ 1 

Δ. ΔΕ Διοικητικού - Λογιστικού 1 

Ε. ΔΕ Δακτυλογράφων 1 

ΣΤ. ΥΕ Εργατών 1 και 

Ζ. Καθαριστριών 1» 

και δ. Στο άρθρο 6: 


1) στην παράγραφο Γ α προστίθεται ο κλάδος ΔΕ: «Στο 
αυτοτελές Τμήμα Πολιτικής Προστασίας και ΠΣΕΑ υπάλ¬ 
ληλοι όλων των κλάδων ΠΕ ή ΤΕ ή ΔΕ». 

2) στην παράγραφο Γ.δ. προστίθεταιτο Τμήμα Απασχό¬ 
λησης: «Στα Τμήματα: 

Προσωπικού, Διοικητικών Πράξεων, του Τμήματος 
Απασχόλησης...» και 

3) στην παράγραφο Γ.ιγ. διαγράφεται το Τμήμα Επιθε¬ 
ώρησης Εργασίας, και Β. Αναθέτει στο Νομάρχη να μερι- 
μνήσει για τη δημοσίευση της απόφασης αυτής στην εφη¬ 
μερίδα της Κυβέρνησης σύμφωνα με την παράγραφο 5 
του άρθρου 104 του Π.Δ.30/96». 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού ούτε του 
προϋπολογισμού της Νομ/κής Αυτοδιοίκησης Χαλκιδι¬ 
κής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πολύγυρος, 28 Φεβρουάριου 2000 

Ο Πρόεδρος του Ν.Σ. 

ΙΩΑΚΕΙΜ ΚΡΙΚΕΛΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




